„Službene novine Bosansko-podrinjskog kantona Goražde“ br. 2/17)

Na osnovu člana 7. Zakona o ministarskim, vladinim i drugim imenovanjima Federacije Bosne i Hercegovine („Službene novine FBiH“ broj: 12/03, 34/03 i 65/13), Ministarstvo za obrazovanje, mlade, nauku, kulturu i sport Bosansko – podrinjskog kantona Goražde utvrđuje:

***K R I T E R I J E***

***za imenovanje predsjednika i članova školskih odbora u osnovnim školama sa područja Bosansko – podrinjskog kantona Goražde***

I

Utvrđuju se Kriteriji za imenovanje predsjednika i članova školskih odbora u osnovnim školama sa područja Bosansko – podrinjskog kantona Goražde.

II

Školski odbor je odgovoran za utvrđivanje i provođenje politike škole, generalno rukovođenje radom škole i efikasno korištenje kadrovskih i materijalnih resursa. Također, školski odbor vrši izbor nastavnika i stručnih saradnika, odlučije o prestanku prava nastavnika, stručnih saradnika i saradnika na daljnji odgojno-obrazovni rad, donosi odluke o broju, organizovanju i ukidanju odjeljenja osnovne škole, razmatra ostvarivanje godišnjeg programa rada i realizacije nastavnog plana i programa, usvaja izvještaj o finansijskom poslovanju, odlučuje o prigovoru roditelja, odnosno staratelja učenika na rad nastavnika, stručnih saradnika i saradnika, razmatra odluke i preporuke nastavničkog vijeća i sindikata i vijeća zaposlenika o preduzetim mjerama, odlučuje o prigovorima i žalbama radnika i vrši druge poslove utvrđene aktima škole. Dva člana školskog odbora biraju se iz reda radnika škole, jedan iz reda roditelja, odnosno staratelja učenika, na prijedlog vijeća roditelja, jedan iz reda lokalne zajednice na prijedlog te zajednice, a jednog bira Vlada Kantona. Sastav školskog odbora mora odražavati nacionalnu strukturu učenika i roditelja, školskog osoblja i lokalne zajednice. Vršenje dužnosti člana školskog odbora je dobrovoljno i bez naknade.

Po isteku jednog mandata člana školskog odbora od četiri godine moguć je reizbor na samo još jedan mandat.

III

Kandidati koji se imenuju u školski odbor osnovne škole sa područja Bosansko – podrinjskog kantona Goražde dužni su, pored uvjeta utvrđenih Zakonom o ministarskim, vladinim i drugim imenovanjima Federacije Bosne i Hercegovine („Službene novine FBiH“ broj: 12/03, 34/03 i 65/13) ispunjavati i sljedeće uvjete:

* da su državljani BiH
* da su stariji od 18 godina
* da nisu otpušteni iz državne službe kao rezultat disciplinske mjere na bilo kojem nivou u BiH u periodu od tri godine prije objavljivanja upražnjene pozicije,
* da nisu na funkciji u političkoj stranci u smislu člana 5. Zakona o ministarskim, vladinim i drugim imenovanjima FBiH („Službene novine FBiH“, broj: 12/03 i 34/03),
* da nisu osuđivani za krivično djelo ili privredni prestup niti se protiv njih vodi krivični postupak,
* da nisu članovi organa zakonodavne, izvršne ili sudske vlasti ili savjetnici u smislu Zakona o sukobu interesa u institucijama vlasti BiH („Službeni glasnik BiH“, broj: 16/02,14/03,12/04, 63/08 i 18/12),
* da nemaju privatni /finansijski interes u instituciji u kojoj se kandiduju,
* da se na kandidate ne odnosi član IX.1 Ustava Bosne i Hercegovine,
* da nisu stariji od 70 godina na dan imenovanja.

**IV**

U školski odbor osnovne škole sa područja Bosansko – podrinjskog kantona Goražde mogu se kandidovati lica koja, pored opštih uvjeta navedenih u članu III ovih Kriterija, ispunjavaju i sljedeće uvjete:

* za imenovanje predsjednika školskog odbora iz reda osnivača škole svi zainteresovani kandidati trebaju imati VII ili VI stepen stručne spreme, odnosno najmanje I ciklus bolonjskog visokoobrazovnog procesa i najmanje 3 godine radnog iskustva u struci;
* za imenovanje člana odbora iz reda radnika škole svi zainteresovani kandidati trebaju imati VII ili VI stepen stručne spreme, odnosno najmanje I ciklus bolonjskog visokoobrazovnog procesa i najmanje 3 godine radnog iskustva u struci;
* za imenovanje člana odbora iz reda lokalne zajednice i roditelja svi kandidati trebaju imati najmanje srednju stručnu spremu te uživati određeni ugled u sredini u kojoj djeluju, a biraju se na ovjereni prijedlog vijeća roditelja škole, odnosno lokalne zajednice, koji se prilaže uz prijavu;
* da nsu članovi više od jednog školskog, upravnog ili nadzornog odbora;
* preporuke ranijih neposrednih rukovodilaca, naročito u oblasti obrazovanja i vaspitanja djece i omladine.

V

Stupanjem na snagu ovih Kriterija prestaju sa primjenom Kriteriji za imenovanje predsjednika i članova školskih odbora u osnovnim školama sa područja Bosansko – podrinjskog kantona Goražde („Službene novine Bosansko – podrinjskog kantona Goražde“ broj: 14/11).

VI

Kriteriji za imenovanje predsjednika i članova školskih odbora u osnovnim školama sa područja Bosansko – podrinjskog kantona Goražde stupaju na snagu danom donošenja, a naknadno će se objaviti u „Službenim novinama Bosansko – podrinjskog kantona Goražde“.

Broj: 10-38- 3559/16

Goražde, 27.12.2016. godine **M I N I S T A R**

  ***Damir Žuga, prof.***